# data[].attributes.body
Ένα από τα πρώτα παραδείγματα επιτυχημένης εφαρμογής της εξ αποστάσεως εκπαίδευσης με παραδοσιακά μέσα είναι το Open University του Ηνωμένου Βασιλείου (OU UK), το οποίο ιδρύθηκε το 1969. Το πανεπιστήμιο αυτό αποτέλεσε πρωτοποριακό μοντέλο μάθησης σε ενήλικες και εργαζομένους που επιθυμούσαν να σπουδάσουν χωρίς φυσική παρουσία.

Κατά τα πρώτα χρόνια λειτουργίας του, το Open University  βασίστηκε κυρίως σε έντυπο εκπαιδευτικό υλικό, το οποίο αποστέλλονταν ταχυδρομικά στους φοιτητές. Eπιπλέον αξιοποίησε εκπαιδευτικές τηλεοπτικές και ραδιοφωνικές εκπομπές που προβάλλονταν μέσω του BBC, προκειμένου να υποστηρίξει τη μαθησιακή διαδικασία. Οι φοιτητές παρακολουθούσαν τα προγράμματα, μελετούσαν τα έντυπα και αλληλεπιδρούσαν με τους διδάσκοντες μέσω αλληλογραφίας.

Παρά τους περιορισμούς των μέσων, το μοντέλο αυτό έθεσε τα θεμέλια για τη σύγχρονη εξ αποστάσεως εκπαίδευση. Επέτρεψε τη μαζική πρόσβαση στη μάθηση και ανέδειξε την αξία της αυτορρυθμιζόμενης μελέτης και της συνεχούς υποστήριξης των εκπαιδευομένων. Το  Open University αποτέλεσε πρότυπο για την ίδρυση πολλών ανοιχτών πανεπιστημίων παγκοσμίως, μεταξύ αυτών και του Ελληνικού Ανοιχτού Πανεπιστημίου.

# data[].attributes.headline
ΨΗΦΙΑΚΑ ΜΕΣΑ - ΕΑΠ

# data[].attributes.subject
ΨΗΦΙΑΚΑ ΜΕΣΑ - ΕΑΠ

# data[].attributes.body
Περνώντας στη σύγχρονη εποχή, το Ελληνικό Ανοιχτό Πανεπιστήμιο (ΕΑΠ) αποτελεί χαρακτηριστικό παράδειγμα ίδρυσης που αξιοποιεί πλήρως τις ψηφιακές τεχνολογίες στην εκπαιδευτική διαδικασία. Από την ίδρυσή του το 1992 ως σήμερα, το ΕΑΠ έχει ενσωματώσει ένα σύγχρονο ολοκληρωμένο ψηφιακό περιβάλλον μάθησης που υποστηρίζει τόσο την ασύγχρονη όσο και τη σύγχρονη εκπαίδευση.

Στο πλαίσιο αυτό, χρησιμοποιούνται εργαλεία όπως η πλατφόρμα eClass, η οποία παρέχει πρόσβαση σε ηλεκτρονικό εκπαιδευτικό υλικό, φόρουμ επικοινωνίας και ανατροφοδότηση. Παράλληλα, οι τηλεσυναντήσεις μέσω Zoom ενισχύουν την αλληλεπίδραση και τη συνεργασία μεταξύ διδασκόντων και φοιτητών, ενώ εργαλεία όπως το Padlet, το Mentimeter και το Miro χρησιμοποιούνται για δραστηριότητες συνεργατικής μάθησης και αξιολόγησης.

Η χρήση των ψηφιακών μέσων στο ΕΑΠ έχει μεταμορφώσει την εμπειρία της εξ αποστάσεως εκπαίδευσης, καθιστώντας τη διαδραστική, ευέλικτη και προσαρμοσμένη στις ανάγκες των φοιτητών. Επιπλέον η συνεχής επιμόρφωση του διδακτικού προσωπικού σε θέματα ψηφιακής παιδαγωγικής συμβάλλει στην αποτελεσματική αξιοποίηση των εργαλείων αυτών και στην αναβάθμιση της εκπαιδευτικής ποιότητας.

# data[].attributes.headline
ΤΕΧΝΗΤΗ ΝΟΗΜΟΣΥΝΗ - ΕΞΑΕ

# data[].attributes.subject
ΤΕΧΝΗΤΗ ΝΟΗΜΟΣΥΝΗ - ΕΞΑΕ

# data[].attributes.body
Τα τελευταία χρόνια η τεχνητή νοημοσύνη (ΤΝ) εισέρχεται δυναμικά στο πεδίο της εκπαίδευσης, δημιουργώντας νέες δυνατότητες αλλά και προκλήσεις. Στην εξ αποστάσεως εκπαίδευση, οι τεχνολογίες ΤΝ  εφαρμόζονται σε ποικίλους τομείς, όπως η προσωποποιημένη μάθηση, η ανάλυση μαθησιακών δεδομένων (learning analytics), η αυτόματη αξιολόγηση και υποστήριξη των φοιτητών μέσω έξυπνων βοηθών.

Πλατφόρμες όπως το Coursera και το edX αξιοποιούν αλγόριθμους προσαρμοστικής μάθησης (adaptive learning), ώστε να προτείνουν στους χρήστες μαθήματα και δραστηριότητες ανάλογα με το επίπεδό τους. Εργαλεία όπως το ChatGPT ή ο Copilot μπορούν να λειτουργήσουν ως προσωπικοί ψηφιακοί σύμβουλοι μάθησης, προσφέροντας καθοδήγηση, ανατροφοδότηση και υποστήριξη στην κατανόηση του λόγου.

Ωστόσο, η ενσωμάτωση της ΤΝ αποτελεί ηθική προσέγγιση, προστασία προσωπικών δεδομένων και παιδαγωγικό επαναπροσδιορισμό των ρόλων εκπαιδευτικών και φοιτητών. Όπως υπογραμμίζει και η UNESCO (2023), η TN πρέπει να υπηρετεί τη μάθηση και όχι να την αντικαθιστά, συμβάλλοντας στη δημιουργία πιο δίκαιων και συμπεριληπτικών εκπαιδευτικών περιβαλλόντων.